เรื่องร้องเรียน: พื้นที่สาธารณะหน้าสวนลุมมีการปิดอยู่ตลอดเวลาตอนช่วงไม่มีงาน เนื่องจากเป็นพื้นที่สาธารณะขนาดใหญ่ที่ไม่เคยปิดตั้งแต่ปี 2020 แต่ตอนนี้ปิดตลอด อยากให้เปิดตลอดเวลาสำหรับให้ประชาชนสันทนาการเหมือนก่อนช่วงโควิด เนื่องจากตอนนี้มาตรกาาได้ผ่อนคลายไปมากแล้ว
การดำเนินการของเจ้าหน้าที่: สน.ลุมพินี ขอนำเรียนว่า การตั้งแผงเหล็กในบริเวณดังกล่าวได้ถูกจัดวางขึ้นเพื่อวัตถุประสงค์ 2 ประการ ดังนี้  1. เพื่อป้องกันมิให้กลุ่มบุคคลเร่ร่อน เข้าไปใช้พื้นที่ซึ่งเมื่อเข้าไปใช้พื้นที่แล้วมักจะทิ้งสิ่งปฏิกูลเช่นอุจจาระ ปัสสาวะ ซึ่งทำให้เกิดความไม่สะอาด และก่อให้เกิดการส่งกลิ่นเหม็นไปทั่วบริเวณโดยรอบ 2. เพื่อป้องกันมิให้กลุ่มบุคคลนำรถจักรยานยนต์เข้าไปรวมตัวมั่วสุม ซึ่งกลุ่มบุคคลดังกล่าวมักจะเข้าไปใช้พื้นที่ลองเครื่องรถจักรยานยนต์ ทำให้ส่งเสียงดังในเวลากลางคืน ก่อให้เกิดความเดือดร้อนรำคาญแก่ประชาชนที่สัญจรผ่านไป-มา  อีกทั้งยังส่งผลกระทบต่อผู้ป่วยที่พักรักษาตัวอยู่ภายในโรงพยาบาลจุฬาลงกรณ์ ทั้งนี้การเข้าใช้บริการสวนลุมพินีได้มีประตูทางเข้าด้านลานจอดรถฝั่งถนนราชดำริ และบริเวณประตูทางเข้าด้านข้างสถานีรถไฟฟ้า MRT สีลม ซึ่งสามารถใช้เป็นทางเข้ารถไฟฟ้า MRT และ เป็นทางใช้บริการสวนลุมพินีสำหรับประชาชนได้ครับ
ความเห็นของผู้แจ้ง: ไม่ควรปิดพื้นที่ในเวลาที่คนใช้งานตั้งแต่ 6:00-20:00 น. พื้นที่สาธารณะที่ไว้โชว์ อย่ามีเลยดีกว่าครับ รบกวนเปิดด้วย
พื้นที่: แขวงลุมพินี เขตปทุมวัน กรุงเทพมหานคร